36 vaadet Fuji mäele

"36 vaadet Fuji mäele" (jaapani keeles 富嶽三十六景, Hepburni transkriptsioonis Fugaku Sanjūrokkei) on jaapani ukiyo-e koolkonna kunstniku Hokusai (1760–1849) puulõiketehnikas teostesari, mis kujutab Fuji mäge mitmesugustes oludes ja erinevatest perspektiividest.

Sari "36 vaadet Fuji mäele" ilmus aastatel 1830–1832, mil Hokusai oli 70. eluaastates ja oma kunstnikukarjääri tipul; sarja lasi avaldada Nishimura Yohachi. Teoste hulka kuuluvad ka Hokusai tuntuimad teosed: "Kanagawa suur laine", "Punane Fuji" (tuntud ka kui "Lõunatuul, puhas taevas" ja "Kerge tuul, selge hommik") ja "Torm allpool mäetippu".

 Taust 
Inspiratsioon kujutada Fuji mäge võis olla tingitud mitmest asjaolust. Esiteks võis selleks olla usk, sest Hokusai praktiseeris budismi voolu, mis rõhus tugevalt igavesele elule ja surematusele. Sellel on seos Fuji mäega, sest see on Jaapani üks tuntumaid palverännaku ja vaimse taassünni kohti, millel on oluline osa nii budismis kui ka šinto usundis.

Teiseks võis Hokusai soov jäädvustada Fuji mäge tuleneda sellest, et üleminekulisel Edo perioodil nägi ta mäge sümboolselt kui Jaapani rahvusliku identiteedi väljendust. Selline arvamus võis autoril olla selle tõttu, et Fuji mäge kujutati Jaapani kunstis päris palju, nii enne Hokusai aega, kui ka pärast teda. Niisiis võis autor Fujit näha kui midagi ajast sõltumatut ja läbivat ning Jaapanile ainulaadset. Selle arvamusega läheb kokku asjaolu, et Hokusai teos on tehtud ukyio-e tehnika abil, mis on iseenesest samuti traditsiooniline. Lisaks sellele on levinud ka arvamus, et autori teosed sellest kogumikust kujutavad Jaapani geopoliitilist olukorda. Eriti on seda näha näiteks ühes sarja kuulsaimas teoses "Kanagawa suur laine", millel on kujutatud suured lained, mis justkui tahavad endasse neelata kolm Jaapani traditsioonilist paati, mis parasjagu asuvad veekogul. Fuji mägi on sellel pildil nähtav vaid taustal ning tegelikult jääb üsna märkamatuks. Tänapäeval on teadlased sellist kompositsiooni tõlgendanud nii, et Hokusai kujutas ühiskondlikke muutusi, mis võisid tema arvates asendada Jaapani kultuuri uue lääneliku omaga.

 Retseptsioon ja mõjukus 
Hokusai oli trükipildi kogumikke teinud ka enne "36 vaadet Fuji mäele" valmimist. Märgitud on aga asjaolu, et neis (nt "Kaheksa vaadet Ryū-kyū saartele") on ta kujutanud vaateid, mida ta ise polnud suure tõenäosusega kunagi näinud, seega on ta osa kujutatust ise välja mõelnud.Gookin, Frederic W. 1930. "Color-Prints by Katsushika Hokusai" Bulletin of the Art Institute of Chicago 24(2): 21–24. See on oluline Fuji mäe vaadete kontekstis, sest ka seal on kohati kujutatud vaateid mäele, mis tegelikult ei vasta täielikult tõele ja osade kujutatud nurkade alt pole mäge tegelikult võimalik näha. Sari on aga autori muude teoste seas erakordne, sest esiteks on Hokusai kasutanud trükkideks suuremat formaati paberit kui oma eelmiste kogumike puhul. Paberi suurus oli umbes 25 × 36 sentimeetrit, samas kui varem võis see olla 22 × 29 sentimeetrit.Guth, Christine M.E. 2011. "Hokusai's Great Waves in Nineteenth-Century Japanese Visual Culture" The Art Bulletin 93(4): 468–485.

Charles S. Terry kirjutab oma arvustusesTerry, Charles S. 1961. "Hokusai's 36 Views of Mt. Fuji". Artibus Asiae. 24(1): 67. ka sellest, et algupärane paber, millele Hokusai teose lõi, oli väga unikaalse tekstuuriga ning tänapäeva raamatupaber ei ole sellega võrreldav. Teiseks oli sari erakordne, sest autor kasutas oma motiivides mitte ainult Fuji mäge ja tavalisi jaapani inimesi, vaid ka tolle aja kunstile ebatavalisi geomeetrilisi kujundeid. Ta kasutas piltide sees ringe, ruute ja kolmnurki, nende abil sidudes nii pildisisest süžeed kui ka luues läbivaid kujundeid kõigis sarja kuuluvates piltides. Selliste võtete kasutamine kunstis oli enne Hokusaid ja Fuji mäe kogumikku väga haruldane. Kolmandaks kasutas autor kogumiku valmimisel imporditud värve, ühte neist nimetati Berliini siniseks. See sügav sinine toon on Fuji mäe vaadete sarjas läbiv ja sellele iseloomulik ning seda hakati laialdasemalt kunstis kasutama just sarja valmimise ajal.

"36 vaadet Fuji mäele" osutus aga väga menukaks, mistõttu lisas Hokusai sarja veel 10 trükipilti, kus ta aga ei kasutanud palju värve ja mis olid seega neutraalsemad ning mustvalged. Hiljem lisas kunstnik sarja veel trükipilte Jaapani sümboolsest mäest, millest tuli "100 vaadet Fuji mäele".

Sama pealkirja kannab ka teise Jaapani puulõikekunstniku Hiroshige sari (1852–1858). Hokusai sarjast said mõjutusi paljud läänemaailma kunstnikud, teiste seas Vincent van Gogh, Édouard Manet, Edgar Degas ja Claude Monet. Prantsuse kunstnik Henri Rivière tegi Hokusailt inspireerituna sarja "36 vaadet Eiffeli tornile".

 Teosed 
 Esmased 36 vaadet 
 Nr Pilt  Pealkiri  Pealkiri jaapani keeles1 350px "Kanagawa suur laine" 
Kanagawa oki nami-ura2 350px "Punane Fuji", tuntud ka kui "Lõunatuul, puhas taevas" ja "Kerge tuul, selge hommik" 
Gaifū kaisei3 350px "Torm allpool mäetippu" 
Sanka hakuu4 350px "Manneni silla all Fukagawas" 
Fukagawa Mannen-bashi shita5 350px "Sundai, Edo" 
Tōto sundai6 350px "Männid Aoyamas" 
Aoyama enza-no-matsu7 350px "Senju Musashi provintsis" 
Bushū Senju8 350px "Inume kuru Kai provintsis" 
Kōshū inume-tōge9 350px "Fuji vaade riisipõldudelt Owari provintsis" 
Bishū Fujimigahara10 350px "Ejiri Suruga provintsis" 
Sunshū Ejiri11 350px "Visand Mitsui poest Suruga tänaval Edos" (tänapäeva Muromachi kvartal Tōkyōs) 
Kōto Suruga-cho Mitsui Miseryakuzu12 350px "Päikeseloojang Ryōgoku silla taustal Sumida jõe kaldalt" 
Ommayagashi yori ryōgoku-bashi yūhi mi13 350px "Sazai saal - Viiesaja Arhati Tempel" 
Gohyaku-rakanji Sazaidō14 350px "Teemaja Koishikawas. Hommik pärast lumesadu." 
Koishikawa yuki no ashita15 350px "Shimomeguro" (tänapäeval kvartal Tokyos) 
Shimomeguro16 350px "Vesiveski Ondeni jõel" 
Onden no suisha17 350px "Enoshima Sagami provints" 
Soshū Enoshima18 350px "Tago lahe kallas, Ejiri-jukus Tōkaidō regioonis" 
Tōkaidō Ejiri tago-no-uraryakuzu19 350px "Yoshida Tōkaidō regioonis" 
Tōkaidō Yoshida20 350px "Kazusa provints meretee" 
Kazusa no kairo21 350px "Nihonbashi sild Edos" 
Edo Nihon-bashi22 350px "Sekiya küla Sumida jõel" 
Sumidagawa Sekiya no sato23 350px "Noboto laht" 
Noboto-ura24 350px "Hakone järv Sagami provints" 
Sōshū Hakone kosui25 350px "Fuji peegeldus Kawaguchi järvel vaadatuna Misaka kurust Kai provintsis" 
Kōshū Misaka suimen26 350px "Hodogaya Tōkaidō teel" 
Tōkaidō Hodogaya27 350px "Tama jõgi Musashi provintsis" 
Bushū Tamagawa28 350px "Asakusa Hongan-ji tempel Idapealinnas" (Edos) 
Tōto Asakusa honganji29 350px "Tsukuda saar Musashi provintsis" 
Buyō Tsukuda-jima30 350px "Shichiri rand Sagami provintsis" 
Soshū Shichiri-ga-hama 31 350px "Umezawa Sagami provintsis" 
Soshū umezawanoshō32 350px "Kajikazawa Kai provintsis" 
Kōshū Kajikazawa33 350px "Mishima kuru Kai provintsis" 
Kōshū Mishima-goe34 350px "Fuji vaadatuna Tōtōmi mägedest" 
Tōtōumi sanchū35 350px "Fuji vaade üle Suwa järve" (Suwa järv Shinano provintsis) 
Shinshū Suwa-ko36 350px "Ushibori Hitachi provintsis" 
Jōshū Ushibori
 10 lisateost 
 nr Pilt  Pealkiri  Pealkiri jaapani keeles1 350px "Goten-yama küngas Shinagawas Tōkaidō tee ääres" 
Tōkaidō Shinagawa Goten'yama no Fuji2 350px "Honjo Tatekawa, saeveski Honjos Sumidas" 
Honjo Tatekawa3 350px "Mõnukvartal Senjus" 
Senju Hana-machi Yori Chōbō no Fuji4 350px "Nakahara Sagami provintsis" 
Sōshū Nakahara5 350px "Ōno Shinden Suruga provintsis" 
Sunshū Ōno-shinden6 350px "Tõus Fujile" 
Shojin tozan7 350px "Katakura teeistandus Suruga provintsis" 
Sunshū Katakura chaen no Fuji8 350px "Fuji vaade Kanayast Tōkaidō teel" 
Tōkaidō Kanaya no Fuji9 350px "Koidik Isawas Kai provintsis" 
Kōshū Isawa no Akatsuki10 350px "Fuji tagakülg Minobu jõelt" 
Minobu-gawa ura Fuji

 Vaata ka 
 "Kolm Jaapani vaadet"

 Viited 

 Kirjandus 
 Smith, Henry D. II (1988). Hokusai: One Hundred Views of Mt. Fuji. George Braziller, Inc., Publishers, New York. ISBN 0-8076-1195-6.
 Calza, Gian Carlo (2003). Hokusai. Phaidon Press. lk 30. ISBN 9780714844572.

 Välislingid 


Kategooria:Jaapani kunst